สังคมข่าวหุ้น
*...ดัชนีตลาดหุ้นไทยปิดที่ระดับ 1,574.37 จุด เพิ่มขึ้น 2.36 จุด มูลค่าการซื้อขาย 80,445.35 ล้านบาท ในสัปดาห์นี้ติดตามการประชุมธนาคารกลางยุโรป (ECB) และรอดูผลประกอบการไตรมาส 2/64 และงวดครึ่งปีแรกของกลุ่มแบงก์ รวมถึงสถานการณ์การแพร่ระบาดไวรัสโควิด-19 พร้อมจับตาการนำเข้าวัคซีน...
18 ก.ค. 2564

*…ดัชนีตลาดหุ้นไทยปิดที่ระดับ 1,574.37 จุด เพิ่มขึ้น 2.36 จุด มูลค่าการซื้อขาย 80,445.35 ล้านบาท ในสัปดาห์นี้ติดตามการประชุมธนาคารกลางยุโรป (ECB) และรอดูผลประกอบการไตรมาส 2/64 และงวดครึ่งปีแรกของกลุ่มแบงก์ รวมถึงสถานการณ์การแพร่ระบาดไวรัสโควิด-19 พร้อมจับตาการนำเข้าวัคซีน…
*…DTAC ใจป้ำจ่ายปันผลระหว่างกาล 1.05 บาท/หุ้น คิดเป็นดิวิเดนด์ ยีลด์ราว 3.52% จากราคาหุ้นล่าสุด (16 ก.ค.) ที่ 29.75 บาท ขึ้นเครื่องหมาย XD วันที่ 30 ก.ค.นี้ หลังแจ้งงบไตรมาส 2/2564 มีกำไรสุทธิ 1,531 ล้านบาท ออกมาดีกว่าที่โบรกฯ คาดการณ์ไว้ราว 870 ล้านบาท…
*…”ศรีนานาพร มาร์เก็ตติ้ง หรือ SNNP”  ดีเดย์เทรดตลาด SET วันพรุ่งนี้ (20 ก.ค. 64) หลังจากปิดการขายหุ้นไอพีโอ จำนวนไม่เกิน 240 ล้านหุ้น ที่ราคา 9.20 บาท/หุ้น แว่ว ๆ นักลงทุนสถาบันให้ความสนใจเข้ามาจองซื้อมากกว่า 17 เท่าของจำนวนหุ้นที่เสนอขายต่อนักลงทุนสถาบัน ขณะที่พื้นฐานธุรกิจ SNNP มุ่งสร้างการเติบโตเป็น 2 เท่าหรือมีรายได้ระดับ 8,000 ล้านบาทในปี 69…
*…SCI เข้าสู่ปีทองจริง ๆ ได้งานใหม่ต่อเนื่อง ล่าสุดคว้างานผลิตและจำหน่ายระบบรางเดินสายไฟสำหรับใช้ในโรงไฟฟ้าเพิ่มอีก 50 ล้านบาท ดันแบ็กล็อกพุ่งใกล้ 1,500 ล้านบาท และคาดว่าจะได้งานผลิตและจำหน่ายรางเดินสายไฟและตู้สวิตช์บอร์ดสำหรับใช้ในโรงไฟฟ้าอีกหลายโปรเจกต์ หนุนรายได้ปีนี้โตจากปีก่อนที่ 1,400 ล้านบาท…
*…CPN ชู “เซ็นทรัล สมุย” ได้รับมาตรฐาน SHA Plus+ ศูนย์การค้าสะอาดปลอดภัย พนักงานฉีดวัคซีนครบแล้ว 93% พร้อมจับมือธุรกิจในเครือกลุ่มเซ็นทรัลและร้านค้า อัดแคมเปญมอบส่วนลดสูงสุด 70%…
*…”สยามเทคนิคคอนกรีต หรือ STECH” ปลื้ม! หุ้นไอพีโอ 203.50 ล้านหุ้น ขายหมดเกลี้ยง สะท้อนความเชื่อมั่นนักลงทุน เตรียมเข้าเทรดในตลาด SET วันแรก 23 ก.ค.นี้ ลุ้นราคาพุ่งเกินไอพีโอ 2.78 บาท/หุ้น ด้านโบรกฯ มองกำไร STECH จะเติบโตเฉลี่ย 19% ในช่วง 4 ปีข้างหน้า (ปี 64-67) ประเมินราคาเป้าหมายพื้นฐานไว้ราว 3.90-3.93 บาท…
*…ตลาดหลักทรัพย์ฯ ให้ CFRESH, CMR, INOX, LEO, MENA, PRINC, SCI, SITHAI ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) โดยเริ่มตั้งแต่ 19 ก.ค.-27 ส.ค. 64 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ ARIP, EFORL ใช้ถึง 20 ก.ค. 64 ฟาก TH ใช้ถึง 22 ก.ค. 64 ขณะที่ BEAUTY, 7UP, 7UP-W4, JCK, JCK-W6, PACO, U, U-P, U-W4, WINMED, PRAPAT, SLP ใช้ถึง 23 ก.ค. 64 ฟาก AJA, KUMWEL, UMI ใช้ถึง 27 ก.ค. 64 COMAN, TKT ใช้ถึง 29 ก.ค. 64 ด้าน ADD, IMH, JAS, MACO, MACO-W2, RS-W4, SEAOIL, SIMAT, SIMAT-W3, SIMAT-W4, SAAM, EE ใช้ถึง 30 ก.ค. 64 ขณะที่ GLOCON, GLOCON-W4, JTS, SANKO ใช้ถึง 2 ส.ค. 64 TEAM ใช้ถึง 4 ส.ค. 64 ส่วน KWM, PLANET, PROEN, PSTC, SICT, KWM-W1 ใช้ถึง 6 ส.ค. 64 INGRS, NEX, NEX-W2,TM ใช้ถึง 13 ส.ค. 64 และSALEE, SECURE, SSP-W2, VPO ใช้ถึง 20 ส.ค. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.